পঞ্চাশের দশকে ফ্রান্সের শিল্পসাহিত্য, চলচ্চিত্র ফ্যাশনের প্রতি সমীহ ও আকর্ষণ ছিল বিশ্বব্যাপী। হয়তো সেজন্যই ফ্রান্সের বেস্টসেলার গ্রন্থটি বিশ্বের অন্যান্য দেশেও সাড়া ফেলেছিল। দীক্ষেত এবং অদীক্ষেত পাঠকের মুগ্ধবোধ অর্জন করেছিল। ফরাসি বুর্জোয়া পরিবারের সমাজের অনালোকিত এক বাস্তব, ব্যক্তির সম্পর্ক ও জীবনের গল্প অনায়াসে বর্ণনা করেছেন সাগঁ। শুধু প্রাণহীন টেক্সট নয়, নিজের ভাবনা আর কল্পনার ঝলককে যুগলবন্দি করেছেন রচনায়। প্রকাশভঙ্গির গুণেই বইটি প্রকাশের পরের বছর বিশ্বের অন্যান্য দেশে বিক্রির শীর্ষ তালিকার মর্যাদা পায়। অনূদিত হয় ইংরেজি, জাপানিজ, হিব্রম্নসহ অন্যান্য ভাষায়।